钦定古今图书集成/明伦汇编/官常典/第753卷 > 姚运熙
## 钦定古今图书集成/明伦汇编/官常典/第753卷 > 姚运熙

按《馆陶县志》：“运熙，字孟襄，𬭎之长子。崇祯中岁贡，甘
肃巡抚汤道衡以人材荐于朝，授南阳知县。时流寇
千馀人乘雨侵城，运熙挺力捍御，手刃贼兵数人，身
被重创，犹奋臂疾呼，士卒血战，城赖以全。有手书‘血
衣’十三字记事，海内闻而壮之。上闻，嘉其忠烈，赠河
南按察司佥事，荫一子入监读书。”